CELEX: 32005R1264
Language: mt
Date: 2005-07-28
Title: Regolament tal-Kummissjoni (KE) Nru 1264/2005 tat- 28 ta' Lulju 2005 li jemenda għad-49 darba r-Regolament tal-Kunsill (KE) Nru 881/2002 li jimponi ċerti miżuri speċifiċi restrittivi diretti kontra ċerti persuni u entitajiet assoċjati ma' Usama bin Laden, in-network ta' Al-Qaida u t-Taliban, u li jħassar ir-Regolament tal-Kunsill (KE) Nru 467/2001

24.12.2008          MT              Il-Ġurnal Uffiċjali ta’ l-Unjoni Ewropea                           167

32005R1264

2.8.2005                        IL-ĠURNAL UFFIĊJALI TA’ L-UNJONI EWROPEA                           L 201/29

                  REGOLAMENT TAL-KUMMISSJONI (KE) Nru 1264/2005

                                          tat-28 ta’ Lulju 2005

    li jemenda għad-49 darba r-Regolament tal-Kunsill (KE) Nru 881/2002 li jimponi ċerti
     miżuri speċifiċi restrittivi diretti kontra ċerti persuni u entitajiet assoċjati ma’ Usama
    bin Laden, in-network ta’ Al-Qaida u t-Taliban, u li jħassar ir-Regolament tal-Kunsill
                                          (KE) Nru 467/2001

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat ir-Regolament tal-Kunsill (KE) Nru 881/2002 li jimponi ċerti miżuri
speċifiċi restrittivi diretti kontra ċerti persuni u entitajiet assoċjati ma’ Usama bin Laden, in-
network ta’ Al-Qaida u t-Taliban, u li jħassar ir-Regolament tal-Kunsill (KE) Nru 467/2001 li
jipprojbixxi l-esportazzjoni ta’ ċerti merkanzija u servizzi lejn l-Afganistan, waqt li jsaħħaħ il-
projbizzjoni ta’ titjiriet u jestendi l-friża fuq fondi u riżorsi finanzjarji oħra rigward it-Taliban
tal-Afganistan1, u b'mod partikolari l-Artikolu 7(1), l-ewwel inċiż, tiegħu,

Billi:

(1)        L-Anness I tar-Regolament (KE) Nru 881/2002 jelenka l-persuni, il-gruppi u l-
           entitajiet li jaqaw taħt l-iffriżar ta' fondi u riżorsi finanzjarji skond dak ir-Regolament.

(2)        Fil-25 ta’ Lulju 2005, il-Kumitat tas-Sanzjonijiet tal-Kunsill tas-Sigurtà tan-
           Nazzjonijiet Uniti ddeċieda li jemenda l-lista tal-persuni, gruppi u entitajiet li
           għalihom għandhom japplikaw l-iffriżar ta' fondi u riżorsi ekonomiċi. L-Anness I
           għandu għalhekk ikun emendat kif jixraq.

(3)        Biex jiġi garantit li l-miżuri previsti f'dan ir-Regolament ikunu effettivi, dan ir-
           Regolament għandu jidħol fis-seħħ immedjatament,

1
           ĠU L 139, 29.5.2002, p. 9. Ir-Regolament kif emendat l-aħħar bir-Regolament tal-Kummissjoni (KE)
           Nru 1190/2005 (ĠU L 193, 23.7.2005, p. 27).
 ---pagebreak--- 168             MT            Il-Ġurnal Uffiċjali ta’ l-Unjoni Ewropea           24.12.2008

ADOTTAT DAN IR-REGOLAMENT:

                                           Artikolu 1

L-Anness I tar-Regolament (KE) Nru 881/2002 hu emendat kif stabbilit fl-Anness għal dan ir-
Regolament.

                                           Artikolu 2

Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal
Uffiċjali tal-Unjoni Ewropea.

Dan ir-Regolament għandu jorbot fl-intier tiegħu u jkun applikabbli direttament fl-Istati
Membri kollha.

Magħmul fi Brussell, Id-28 ta' Lulju 2005.
Għall-Kummissjoni

Eneko LANDÁBURU

Direttur Ġenerali tar-Relazzjonijiet Esterni
                                               MT

                                L_2005201EN.01003001.rtf
 ---pagebreak--- 24.12.2008      MT          Il-Ġurnal Uffiċjali ta’ l-Unjoni Ewropea                 169

                                          ANNESS

L-Anness I għar-Regolament (KE) Nru 881/2002 huwa emendat kif ġej:

L-entrata segwenti ‘

Nasco Business Residence Center SAS Di Nasreddin Ahmed Idris EC, Corso Sempione 69,
20149 Milan, l-Italja;

Kodiċi Fiskali: 01406430155; V.A.T. Numru: IT 01406430155.’ għandha tkun sostitwita taħt
l-intestatura "Persuni legali, gruppi u entitajiet" mill-entrata segwenti:

Hotel Nasco (alias Nasco Business Residence Center SAS Di Nasreddin Ahmed Idris EC).
Indirizz: Corso Sempione 69, 20149 Milan, l-Italja

Informazzjoni oħra: (a) Kodiċi Fiskali: 01406430155, (b) V.A.T. Numru: IT 01406430155.